2011. aastal plaanib BLRT Grupp investeerida 65-75 miljonit eurot ning järgmise viie aasta jooksul veel umbes 1,1 miljardit eurot. Berman täpsustas, et lisaks olemasolevale investeerimisprogrammile kavatsetakse kasutada ka neid uusi võimalusi, mis tekkisid turgudel koos kriisimuutustega. "Erilist huvi pakub meile laevaehitus ja kõrgtehnoloogiliste metallkonstruktsioonide tootmine, uute metallitoodete logistika- ja teeninduskeskuste rajamine, tehniliste ja meditsiiniliste gaaside tootmine ja  kinnisvaraarendus. Plaanime laiendada kontserni tegevust ka geograafiliselt," kirjeldas ta kontserni investeerimisplaane.